SMIC

SMIC (ראשי תיבות של: Semiconductor Manufacturing International Corporation) היא יצרנית שבבים בבעלות ממשלת סין. היא יצרנית השבבים הגדולה בסין, ומאפשרת לסין עצמאות אסטרטגית על ידי הפחתה משמעותית של התלות בת עשרות השנים בייצרני שבבים זרים.

מטה SMIC נמצא בשנחאי<ref name="SMIC Nikkei"></ref> ומאוגד באיי קיימן.<ref name="SMIC Nasdaq"></ref> יש לה אתרי ייצור וריקוע פרוסות (wafer fabrication) לייצור שבבים ברחבי סין, משרדים בארצות הברית, איטליה, יפן וטייוואן, ונציגות בהונג קונג.<ref name="SMIC Contact"></ref> SMIC מספקת שירותי ייצור מעגלים משולבים (IC) בטכנולוגיה מ-350 ננומטר עד 7 ננומטר.<ref></ref>

ספקית ציוד התקשורת האזרחית והצבאית בבעלות המדינה, Datang Telecom Group, כמו גם קרן ההשקעות של China Integrated Circuit Industry Investment Fund הם בעלי המניות העיקריים של SMIC.<ref></ref><ref></ref><ref name=":0"></ref><ref name=":1"></ref> לקוחות בולטים כוללים את וואווי, קוואלקום,<ref name="SMIC Connecticut Post"></ref><ref name="SMIC Qualcomm"></ref> ברודקום,<ref name="SMIC Broadcom"></ref> וטקסס אינסטרומנטס.<ref name="SMIC Connecticut Post" /> SMIC התרחבה בתחילת שנות ה-2020 על ידי בניית ארבעה מפעלי ענק לייצור שבבים בטכנולוגיית 28nm ברחבי סין כתוצאה ממיזם משותף עם קרן מוליכים למחצה המדינה של סין.<ref></ref>

== היסטוריה ==
SMIC נוסדה ב-3 באפריל 2000, עם מרכז בשנחאי.<ref name="SMIC Nikkei" /> היא התאגדה באיי קיימן כחברה בערבון מוגבל. היא בנתה במהירות מפעל בבעלות מלאה בשנחאי, רכשה מפעל של מוטורולה בטיאנג'ין, ולאחר מכן החלה לבנות מפעל בבייג'ינג.<ref name="SMIC Nasdaq" />

ב-24 במאי 2019, SMIC הודיעה שהיא תמחק מרצונה את המסחר מהנאסד"ק, תוך ציון נפחי סחר נמוכים, זאת לאחר שהייתה רשומה בה במשך 14 שנים.<ref name="SMIC Cnet" /><ref name="SMIC TechCrunch Chips"></ref><ref name="SMIC SCMP"></ref> יחד עם מחזורי מסחר נמוכים בארצות הברית, החברה ציינה גם את העלות האדמיניסטרטיבית הגבוהה של תחזוקת הרישום בבורסת NYSE.<ref name="SMIC SCMP" /><ref name="SMIC Fortune"></ref> יום לאחר מכן היא הודיעה כי תימחק גם מהבורסה של ניו יורק (NYSE) בעקבות הרשימה השחורה של וואווי שהרכיבה ממשלת ארצות הברית.<ref name="SMIC Cnet"></ref>

במאי 2020, בהתאמה עם תוכנית Made in China 2025 של סין, קרן ההשקעות של China Integrated Circuit Industry ו- Shanghai Integrated Circuit Industry Investment Fund השקיעו יחד 2 מיליארד דולר, וצברו, בהתאמה, 23.08% ו-11.54% בעלות על SMIC.<ref></ref> ביולי 2020 הנפיקה SMIC 1,685,620,000 מניות ב-27.46 יואן למניה ב- STAR Market של הבורסה לניירות ערך בשנחאי, וגייסה 46.28 מיליארד יואן (6.62 מיליארד דולר).<ref></ref>

ב-21 ביולי 2022 בפריצת דרך משמעותית שהדהימה את העולם, הקימה החברה טכנולוגיית 7nm.<ref></ref> טכנולוגיה זו הושגה תוך שנתיים.<ref></ref>

=== ליטיגציה מול TSMC ===
החברה הייתה יעד לתביעה שהגישה TSMC, המאשימה את SMIC בהפרת קניין רוחני של TSMC.<ref name="SMIC Court Info"></ref> סבב ההתדיינות הראשון הסתיים ב-2005 עם פשרה של 175 מיליון דולר. סיבוב שני נפתח ב-2006. שלב האחריות של התביעה החל ב-9 בספטמבר 2009 באוקלנד, קליפורניה,<ref name="SMIC Trials"></ref> וחבר המושבעים מצא ש-SMIC אשם ב 61 מתוך 65 תביעות.<ref name="SMIC Law"></ref>

=== סנקציות של ארצות הברית ===
בספטמבר 2020, משרד המסחר של ארצות הברית הכריז על SMIC כמשתמש קצה צבאי ודרש מחברות טכנולוגיה אמריקאיות המתקשרות עמה לקבל רישיון.<ref name=":0" /> הפעולה גררה נזיפה מצד דובר משרד החוץ של סין, ז'או ליג'יאן.<ref></ref>

ב-4 באוקטובר 2020, SMIC הצהירה כי לשכת התעשייה והביטחון האמריקאית הודיעה לחלק מהספקים של SMIC כי על פי תקנות בקרת הייצוא בארצות הברית, עליהם להגיש בקשה לרישיון יצוא מראש לפני אספקת ציוד, אביזרים ומוצרים מקוריים ל-SMIC.<ref></ref> בדצמבר 2020, משרד ההגנה של ארצות הברית כינה את SMIC כחברה "בבעלות או בשליטת" של צבא השחרור העממי ובכך אסר על כל חברה או אדם אמריקאי להשקיע בה.<ref></ref>

בדצמבר 2020, משרד המסחר של ארצות הברית הוסיף את SMIC לרשימת הישויות של הלשכה לתעשייה וביטחון.<ref></ref><ref></ref>

==קישורים חיצוניים==
* 

== הערות שוליים ==

קטגוריה:חברות בבעלות ממשלת סין
קטגוריה:חברות הנסחרות בבורסה לניירות ערך בהונג-קונג
קטגוריה:יצרני שבבים